Andrejs Keiperss
Andrejs Keiperss (nīderlandiešu: André Kuipers, IPA: [ˈɑndreɪ ˈkœʏpərs] ( klausīties); dzimis 1958. gada 5. oktobrī) ir ESA kosmonauts, Nīderlandes ārsts. Keipersa pirmais kosmiskais lidojums notika 2004. gadā, 11 dienu SKS 4. viesekspedīcijā, DELTA misijā. Otro reizi kosmosā Keiperss devās 2011. gada decembrī ar kosmosa kuģi Sojuz TMA-03M SKS-30/31 ekspedīcijā. Uz zemes atgriezās 2012. gada jūlijā.